Die OB het verlede jaar bevind Gordhan het die Grondwet en die etiese kode van die uitvoerende gesag oortree deur die parlement te mislei oor ’n vergadering met een van die Gupta-broers én oor ’n “geheime eenheid” in die Suid-Afrikaanse Inkomstediens (SAID).
Die saak word aanlyn voor ’n volbank regters – regters Selby Baqwa, Annali Basson en Leonie Windell – aangehoor.
“Daar word van die OB verwag om onafhanklik, onpartydig, waardig en doeltreffend te wees,” het Trengove aan die regters gesê.
My kliënt is ’n onreg aangedoen deurdat hy nie eens die kans gebied is om kommentaar te lewer op die beweringe teen hom nie.
Die bewerings teen haar het geen meriete nie. Haar verslag is ’n bewys dat ’n behoorlike ondersoek gedoen is.
Masuku het aan die regters gesê die hof moet die bewerings teen Mkhwebane “as kwaadwillig” verwerp. Die bewerings word nie deur feite ondersteun nie.
As hy dissiplinêre stappe móét doen, sal hy self besluit wat dié stappe sal wees. Die OB kan nie dié besluit vir hom neem nie.